**Výberové konanie na funkciu riaditeľa/riaditeľky základnej školy**

Obec Bystrany podľa § 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a podľa § 5 zákona č. 552/2003 Z. z. o výkone práce vo verejnom záujme v znení neskorších predpisov

vyhlasuje dňom 21.11.2023 **výberové konanie**

na obsadenie funkcie

***riaditeľa/riaditeľky***

***Základnej školy,***

***Bystrany č. 13, 053 62 Bystrany.***

**Požadované predpoklady na výkon funkcie a iné kritériá a požiadavky:**

* odborná a pedagogická spôsobilosť pre daný druh a typ školy v zmysle zákona NR SR č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov a vyhlášky č. 1/2020 Z. z. Ministerstva školstva, vedy, výskumu a športu Slovenskej republiky o kvalifikačných predpokladoch pedagogických zamestnancov a odborných zamestnancov;
* splnenie podmienky zaradenia do kariérového stupňa samostatný pedagogický zamestnanec podľa § 39 ods. 3 zákona č. 138/2019 Z. z;
* najmenej päť rokov výkonu pedagogickej činnosti ku dňu uskutočnenia výberového konania v zmysle § 3 ods. 5 zákona č. 596/2003 Z. z.;
* bezúhonnosť podľa § 9 ods.1 písm. b) zákona č. 138/2019 Z. z.;
* zdravotná spôsobilosť podľa § 9 ods.1 písm. c) zákona č. 138/2019 Z. z.;
* ovládanie štátneho jazyka podľa § 9 ods.1 písm. d) zákona č. 138/2019 Z. z.;
* znalosť právnych predpisov súvisiacich s riadením škôl a školských zariadení;
* morálna a občianska bezúhonnosť;
* riadiace, organizačné a komunikačné schopnosti;
* spôsobilosť na právne úkony v plnom rozsahu.

**Zoznam požadovaných dokladov:**

* písomná žiadosť o zaradenie do výberového konania;
* overené kópie dokladov o vzdelaní podľa § 39 ods. 3 zákona č. 138/2019 Z.z.;
* kópie dokladov o absolvovanom ďalšom vzdelávaní;
* potvrdenie o dĺžke výkonu pedagogickej činnosti;
* štruktúrovaný profesijný životopis;
* písomne spracovaný návrh koncepcie riadenia a rozvoja školy podľa § 4 ods. 1 zákona č. 596/2003 Z.z.;
* čestné prehlásenie o zdravotnej spôsobilosti vo vzťahu k výkonu funkcie;
* čestné vyhlásenie podľa § 15a ods. 7 zákona č. 138/2019 Z.z. o bezúhonnosti, skutočnosti, že voči uchádzačovi nie je vznesené obvinenie a skutočnosti, že na osobu nie je podaná obžaloba;
* čestné prehlásenie o neodvolaní z funkcie riaditeľa školy v zmysle § 3 ods. 7 písm. a) až c) a e) a ods. 8 písm. c) zákona č. 596/2003 Z. z.;
* čestné vyhlásenie o pravdivosti všetkých údajov uvedených v žiadosti a v ostatných dokladoch.

**Dátum a miesto podania žiadosti o účasť na výberovom konaní:**

Žiadosť o zaradenie do výberového konania a vlastnoručne podpísané požadované doklady je potrebné v zalepenej obálke s uvedením adresy odosielateľa a označením **„Výberové konanie – riaditeľ/ka ZŠ – NEOTVÁRAŤ“** zaslať na adresu:

**Obec Bystrany**

**Bystrany č. 121**

**053 62 Bystrany**

alebo doručiť osobne do podateľne Obecného úradu, Bystrany č. 121, 053 62 Bystrany, do **15. 12. 2023 do 12.00 hod.**

Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky. Žiadosti o účasť vo výberovom konaní zaslané po termíne, nebudú zaradené do výberového konania. Rozhodujúci je dátum podania na poštovej pečiatke, resp. na prezentačnej pečiatke Obecného úradu v Bystranoch.

Základná zložka mzdy je na úrovni minimálne 7. platovej triedy, pracovnej triedy 1 a riadiaceho príplatku v zmysle § 8 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.

Zaslaním žiadosti o zaradenie do výberového konania dáva záujemca súhlas so spracovaním a archiváciou osobných údajov v súlade s článkom 6, bod 1, písm. a) Nariadenia európskeho parlamentu a Rady (EÚ) 216/679 a zákonom č. 18/2018 Z. z.

**Termín a miesto výberového konania** oznámi Rada školy prihláseným uchádzačom, ktorí spĺňajú požadované predpoklady, **najmenej 7 dní pred jeho konaním**.

V Bystranoch, 20. 11. 2023

Gejza Kandráč

 Starosta obce Bystrany